polyglot-tagger/wikipedia-language-snippets-filtered huggingface dataset:
ఆర్కానుల తత్వం పుస్తకం బైబిలు ఆదికాండం 1:6 ను వివరించేవిధంగా ఉంటుంది. ఇందులో ఆదాము ఆవ్వల కుమారులైన సెత్తు , ఏబెలు , కయీను , కుమార్తె అయిన నోరియా , యల్దాబోతు రాజు, మానవ స్త్రీ రూపమైన సోఫియా వంటి పాత్రలున్నాయి. కొద్దిగా దేవతకు ప్రసంగీకుడికి మధ్య జరిగే దివ్యవార్త. ఇందులో ఆదాము నుండి ఆవ్వ సృష్టించబడి, ఆదాము ద్వితీయ స్థానంలోకి వెళ్ళడం, మరల అవ్వ ఆదామును లేపడం వంటివి ఉంటాయి. ఆర్కానులు అనగా గ్రీకు భాషలో పరిపాలించేవారు అని అర్ధము. ఒక విధంగా చీఫ్ మెజిస్ట్రేట్ అని అర్ధము.
జోస్ట్రియానోస్ : ఈ పత్రికలో జొస్ట్రియానోస్ అనే ఇరానియన్ ప్రవక్త తాను స్వప్నదర్శనంలో అందుకొన్న నాస్టికుల మహాదేవుడు చెప్పిన విషయాలను విశదీకరిస్తాడు. ఇది సెతానియన్ (ఆదాము కుమారుడైన సెత్ యేసుక్రీస్తులా అవతారమెత్తాడని నమ్మే సిద్ధాంతం) లక్షణాలున్న పత్రిక. ఇందులో "వెర్రితనము నుండి, స్త్రీతత్వము నుండి పారిపోయి పురుషతత్వమునకు చెందిన రక్షణను పొందుము. మీరు శ్రమపడుటకు రాలేదు కాని మీ బాధలనుండి తప్పించుకొనుటకే వచ్చితిరి. విడుదలకండి, మీ ఆత్మరక్షింపబడేలా మిమ్మును మీరు విడిపించుకోండి" అని జోస్ట్రియానోస్ చెప్పినట్లుగా ఉంది.
యాకోబు రహస్య పత్రిక : ఏసుక్రీస్తు తన శిష్యులకు రహస్యంగా ఉపన్యాసం ఇచ్చినట్లుగా ఈ పుస్తకంలో వ్రాయబడి ఉంది. యాకోబు రహస్య పత్రిక ఏసుక్రీస్తు సోదరుడైన యాకోబు ఒక వ్యక్తికి వ్రాసినట్టుగా చూస్తాం. ఈ వ్యక్తి పేరు కాలక్రమేణా చెరిగిపోయింది. మోక్షం పొందడానికి దేవుని రాజ్యం గురించిన విజ్ఞానం కోసం ఆత్మ పరిపూర్ణంగా ఉంచుకోవటంలో ప్రాముఖ్యత గురించి ఏసు క్రీస్తు మాట్లాడుట ఉంటుంది. యాకోబు దైవబోధ కొరకై తన అపోస్తలలు ను పంపి తాను యెరూషలేము వెళ్ళతాడు. ఈ పత్రికలో పేతురు రెండవ స్థానం ఇవ్వబడ్డాడు.
1945 డిసెంబరు న మహమ్మద్ ఆలీ సమ్మాన్ అను వ్యక్తి తన వ్యవసాయ భూమిని సారవంతం చేసుకోవడానికి మెత్తటి మట్టి కోసం నాగ్ హమ్మడి పట్టణం చేరువలో ఉన్న జబల్ అల్ తరిఫ్ అనే కొండ గుహలోకి వెళ్ళి అక్కడ తవ్వగా తోలుతో చుట్టబడిన జాడీని కనుగొన్నాడు. ఈ జాడీలో 13 పేపిరస్ తో తయారుచేయబడిన పుస్తకాలున్నాయి. ఈ పుస్తకాలనే నాస్టిక్ గాస్పెల్స్ అని అంటారు. కోప్టిక్ అనే ఈజిప్టు భాషలో వ్రాయబడిన ఇవి క్రీస్తు శకం 350 కి, క్రీస్తు శకం 400 సంవత్సరాల మధ్య వ్రాయబడినవని పరిశోధకుల ఊహ.ణే
అపోస్తలుడైన పౌలు ప్రార్థన: సుమారు 40 లైన్లలో వ్రాయబడిన ఈ ప్రార్థన రక్షకుడిని పిలుస్తున్నట్లుగా ప్రారంభించబడుతుంది. రెండవ భాగంలో పౌలు దేవుడిని "ఉన్న, పూర్వమందున్న నీవు" అని దేవుడిని పిలుస్తాడు. ఇందులో "ఆన్ని నామములకంటే పైనున్న నామము" అనేది ఫిలిప్పీయులు 2:9 నుండి గ్రహించబడింది. అపోస్తలుల ప్రత్యేక హక్కుని సూచిస్తున్నట్లుగా వేడుకొనేవాడు అధికారాన్ని అడుగడం ఉంటుంది. ఈ థీమ్ బ్రతిమలాడుకొనేవాడు దేవుని బహుమతులు అడిగినట్లుగా ఉండే 15 వ పంక్తికి చెందినట్లుగా ఉంటుంది.
గొప్పవాడైన సెత్ రెండవ ప్రబంధం అనేది నాగ్ హమ్మడికి చెందిన ఏడవ రాతప్రతిలో లభ్యమైన పుస్తకం. ఇది మూడవ శతాబ్దానికి చెందినది. దీన్ని వ్రాసిన రచయిత పేరు లభించలేదు. పుస్తక టైటిల్లో పేర్కొనబడిన సెత్ అనే వ్యక్తి పేరు ప్రబందం ఎక్కడా లేకపోవడం గమనార్హం. కొన్ని వ్రాతల ప్రకారం సెత్ అనేవాడు ఆదాము అవ్వల మూడవ కుమారుడని అనుకోవచ్చును. క్రీస్తు శిలువ వేయబడలేదని నమ్మనవారిలో ఈ పుస్తక రచయిత ఒకడు కావచ్చును. సిలువను మోసింది సీమోను అని ఏసుక్రీస్తు కాదని ఈ పుస్తకంలో వ్రాయబడింది.
ఫిలిప్పు సువార్త: క్రీస్తు పరిశుద్ధ పురుషుడని, వివాహం చేసుకోలేదని క్రైస్తవులు నమ్ముతారు. కాని ఫిలిప్పు సువార్త లో ఉన్న 42 వ వచనంలో మరియ మగ్దలీనను ఏసుక్రీస్తు మగ్ధలేని మరియను ముద్దు పెట్టుకున్నట్లుగా వ్రాయబడింది. అందు వల్ల రోమ్ చర్చి వారు ఈ పుస్తకాన్ని నిషేధించారు. క్రైస్తవేతరులు ఏసుక్రీస్తు మగ్ధలేని మరియను వివాహం చేసుకున్నాడని దుష్ప్రచారం చేశారు. ఈ సువార్త ఆధారంగా తీసిన "డా విన్సీ కోడ్" అనే ఆంగ్ల సినిమాను కొన్ని క్రైస్తవ దేశాలలో నిషేధించడం జరిగింది.
తాపసి గోష్ఠి : ఈ పత్రిక ఒక తాపసి తన కుమారుడికి ఇచ్చే ఉపదేశము. హెర్మెస్ ట్రైస్మెజిస్టస్ మొదటి ఏడు గ్రహాలను పొందిన కుమారుడికి స్థిర నక్షత్రాలుండే 8 వ ఆకాశం యొక్క రహస్యాలు చెప్పి ఆ తర్వాత 9 వ లోకమైన దేవలోకం గురించి చెబుతాడు. కుమారుడు మొదటగా తన జ్ఞానంతో తెలుసుకొని తనను తాను పరిశుద్ధ పరచుకుంటాడు. హెర్మెస్ ఆ తర్వాత కుమారుడిని 'చెప్పిన బోధనను హీరోగ్లైఫిక్ అనే ఈజిప్టు లిపిలో వ్రాయమని ఆజ్ఞాపిస్తాడు.
సెత్ యొక్క మూడు ఫలకలు అనే ఈ పత్రిక సమరయుల నాయకుడైన నతానియేలు కు శ్లోకాల రూపంలో ఇచ్చిన ప్రకటనలు. ఇవి మూడు ఫలకాలుగా విభజించబడినవి. మొదటి ఫలకంలో సెత్ తన తండ్రియైన గెరదమాసు తో కలిసి తమ సృష్టికర్తలను స్తుతించినట్లు, రెండవ ఫలకంలో దేవుని మొదటి స్త్రీ అవతారమైన బార్బెలో ని సెత్, గెరదమాను స్తుతించినట్లు, మూడవ ఫలకంలో సెత్ వంశస్తులందరి స్వరం వినిపిస్తున్నట్లు వ్రాయబడింది.
సిలాసు బోధనలు : సిలాసు అనగా బైబిల్ లో పౌలు సహచరుడు. ఈ పుస్తకం వ్రాసిన రచయత వివరాలు లేవు. కాని ఇందులో ఏసుక్రీస్తు జ్ఞానోదయం ద్వారా మోక్షం పొందవచ్చని ఇలా చెబుతాడు: "మీ యొక్క మార్గదర్శకుడిని, గురువుని తీసుకురమ్ము. బుద్ది మార్గదర్శకం, కాని కారణము గురువు. వారు మిమ్మును వినాశనం, ప్రమాదము నుండి రక్షించును . మీ బుద్ధిని జ్ఞానోదయం చేసుకొనుము . మీలోని దీపాన్ని వెలిగించుకొనుము."
యాకోబు మొదటి ప్రకటన పత్రిక యేసుకు అతని సోదరుడైన యాకోబు కు మధ్య జరిగిన సంభాషణ గురించి వ్రాయబడింది. ఇందులోని మొదటి భాగంలో అర్ధంకాని శిలువయాగం గురించి, రెండవ భాగంలో మరణం తర్వాత డెమ్ ఐ అర్జ శక్తులచే అడ్డగింపకుండా స్వర్గంలో 72 ఆకాశాల్లో ఎత్తైన ఆకాశానికి చేరడానికి యాకోబుకు ఏసుక్రీస్తు సాంకేతిక పదాలను చెప్పినట్లుగా వ్రాయబడింది.
నిజ సువార్త క్రీస్తు శకం 140 కి క్రీస్తు శకం 180 కి మధ్య వియత్నాం నాస్టిక్స్ చే వ్రాయబడింది. దీన్ని సువార్తగా కాక ఉపదేశంగా చెప్పవచ్చు. ఈ పుస్తకం ఏసు క్రీస్తు జననం, మరణం, పునరుద్దానం గురించి చెప్పదు. భౌతిక ప్రపంచం నుండి విముక్తి ప్రసాదించడానికి జ్ఞానాన్ని తెలియపరచడం ద్వారా ఏసుక్రీస్తు ఇచ్చిన రక్షణ సువార్త గురించి చెబుతుంది.
ఐగుప్తుల సువార్త : ఈ సువార్తకు కనిపించని మహా ఆత్మ పుస్తకం అని పేరు. ఐగుప్తుల సువార్తలో భూమి ఎలా ఉద్భవించింది, ప్రజల ఆత్మలను దుష్ట జైలు నుండి విడిపించుటకు సెత్తు ఎలా ఏసు క్రీస్తు అవతారమెత్తాడు వంటివి ఉంటాయి. ఇవేకాక హల్లుల క్రమం లేని విచిత్రమైన కీర్తనలు ఉన్నాయి.
త్రివిధ సిద్ధాంతం ఏయోన్స్ , కుమారుడు గురించి చెబుతుంది. ఇది మూడు భాగాలుగా విభజించబడిన ఈ పుస్తకం తండ్రి యొక్క నిశ్చయం, నరరూపియైన దైవశక్తి యొక్క ఇష్టత, మానవాళి సృష్టి, చెడు, మనిషి యొక్క పతనం, వివిధ తత్వాలు, మానవాళిని మూడు భాగాలు చేయడం, రక్షకుని కార్యాలు, రక్షించబడిన వారు పైకి పయనించడం వంటివి ఉంటాయి.
పునరుద్ధాన ప్రబంధం: క్రీస్తుశకం 179 నుండి 200 మధ్య వ్రాయబడిన పునరుద్దాన ప్రబంధం లో అనువాదకుడైన మాల్కమ్ ఎల్ పీల్ ప్రక్రారం మరణించిన వెంటనే ఆత్మీయ మంసంతో కూడిన ఆత్మీయ శరీరం పైకి వెళ్ళడం ద్వారా విశ్వాసికి ఆత్మీయ పునరుద్ధానం కలుగుతుందని వ్రాయబడియుంది. ఇది పూర్తి వ్యాహృతి సంబంధమైన సిద్ధాంతం.
తోమా సువార్త: యేసు క్రీస్తు జీవిత చరిత్రను తెలిపే సంప్రదాయ సువార్తల వలె కాకుండా తోమా సువార్త లో మాత్రం యేసుక్రీస్తుకు చెందిన సూక్తులు 114 ఉంటాయి., ఒక్కొక్కసారి చిన్న మాటల్లోగాని లేదా ఉపమానాలు గాని ఉంటాయి. ఇందులో 65 వ సూక్తి లో యజమాని కుమారుడు మరణించినట్లుగా వ్రాయబడియుంది.
సృష్టి మూలాలు పత్రిక బైబిల్ ఆదికాండం కథను తిరిగి వ్రాసినట్టు ఉంటుంది. ఆదికాండంలో యెహోవా దేవుడు నిర్వర్తించే పాత్రను ఈ పత్రికలో యల్దాబోతు అను సృష్టికర్త నిర్వర్తిస్తాడు. ఏధేను తోట లో మానవాళిని వెలుగువైపు మళ్ళించడానికి ఒక సర్పాన్ని సోఫియా దేవత పంపినట్లు ఉంటుంది.
మెల్కెజెదెక్ : మెల్కెజెదెక్ బైబిల్ పాతనిబంధనలో ఆదికాండం 14:18-20, కీర్తనలు 110, హెబ్రీయులు 7:1-3 లో పేర్కొనబడ్డ ఒక రాజు. ఈ పుస్తకంలో మెల్చిజ్డెక్ ను తండ్రిగా, ఆత్మరూపంలో మెల్చిజ్డెక్ బాప్తిస్మం సమయంలో ఏసుక్రీస్తుని అభిషేకించినట్లుగా, ఏసుక్రీస్తును అతని కుమారుడిగా వ్రాయబడింది.
పేతురు వ్రాసిన నాస్టిక్ ఎపోకలిప్స్ క్రీస్తు శకం 100 - 200 లో వ్రాయబడింది. ఏసుక్రీస్తు శిలువ మరణాన్ని అతిశయంగా చెప్పబడినది, పరిశుద్ధులౌతామని భావించి చనిపోయిన మనిషి వైవు తిరిగే ప్రజలను చూచి ఏసుక్రీస్తు నవ్వడం, వారిని హెచ్చరించడం వంటివి ఉన్నాయి.
షెమ్ భాష్యము : ఈ పత్రికలో నోవాహు పెద్ద కుమారుడైన షెమ్ యొక్క పైకి పయనం, భూమ్మీదికి దిగిరావడం వంటివి ఉంటాయి. ఇంతేకాకుండా జలప్రళయం, మృత సముద్రం ఒడ్డున ఉన్న సొదొము నగర వినాశనం, బాప్తిస్మము, రక్షకుని పునరుద్దానం వంటివి కూడా ఉన్నాయి.
మన మహా శక్తి తలంపు అనే ప్రతిక రక్షణ యొక్క చరిత్ర, 'మన గొప్ప శక్తి' అనే సృష్టికర్త గురించి చెబుతుంది. ఇందులో "ఎవరికైతే గొప్ప శక్తి ఎరుగునో, వారు జయించరానివారై యుందురు, వానిని అగ్ని కాల్చివేయదు" అని వ్రాయబడి ఉంది.
అధికారిక ఉపదేశము లో ఆత్మ యొక్క జీవితం, దాని మూలం, స్థితి, శ్రమ, గమ్యం, నిత్య మోక్షము గురించి ఉపమానాలు ఉంటాయి. ఇది క్రీస్తు శకం 150 - 255 మధ్య వ్రాయబడింది.
ఏసుక్రీస్తు సోఫియా పునరుధానుడైన ఏసుక్రీస్తు తన శిష్యులు, మేరీ మగ్ధలీనతో మాట్లాడిన సన్నివేశాన్ని తెలుపుతుంది. సోఫియా అనగా జ్ఞానమునకు దేవత.
తీన్ మార్ 2011 లో విడుదలైన తెలుగు చిత్రం. ఈ సినిమాకు జయంత్ సి. పరాన్జే దర్శకత్వం వహించారు. హిందీ సినిమా లవ్ ఆజ్ కల్ కు రీమేక్ ఈ సినిమా. పవన్ కళ్యాణ్, త్రిష, కృతి కర్బంద ప్రధాన పాత్రధారులుగా వచ్చిన ఈ సినిమాకు సంగీతం మణిశర్మ అందించారు. తీన్ మార్ గా టైటిల్ ఖరారు చేయక ముందు ఖుషీగా, లవ్లీ అనే వర్కింగ్ టైటిల్స్ ఉన్నాయి. ఈ సినిమా ఆడియో 21 మార్చి 2011లో విడుదల కాగా, సినిమా 14 ఏప్రిల్ 2011లో విడుదలైంది.
తూర్పు వీధి భాగవత బాణీలో మృదంగం అధిక ప్రాముఖ్యాన్ని వహిస్తుంది. వారి వాయిద్యం ఉధృత తాండవంగా ఉంటుంది. ప్రేక్షకులను ఉత్తేజ పరుస్తుంది. ఉద్వేగ పరుస్తుంది. మార్థంగికులు తమ వాయిద్యంలో సముద్రం ఘోషించి నట్లూ, పిడుగులు పడినట్లూ, ఉరుములు ఉరిమినట్లూ, మేఘాలు గర్జించినట్లూ, భేరీలు ,. నగరాలు మ్ర్రోగి నట్లూ ప్రళయంగా ఉన్నట్లు చూపుతారు. ఆ దరువులను బట్టే నృత్యం కూడా అంత ఉద్వేగంగానూ ఉంటుంది. వారి మృదంగ వాయిద్యంలో ఎంతటి గంభీర నాదాలుంటాయో, అంతటి సున్నితమైన, మృదుమధుర మైన కోయిల స్వరాలూ, చిలుక పలుకులూ మొదలైన వాటిని మృదంగం మీద పలికిస్తూ ప్రేక్షకులను ఆనంద డోలికల్లో ముంచేస్తారు. ఈ విశిష్ట వాయిద్యంలో నిష్టాతులు బాజ్ఞాతి ఆస్థాన విద్వాంసు లైన బుగత రామయ్య, ఆయన కుమారుడు గోపన్న. ఆ తరం తరువాత, కింతాడ అప్పన్న, ముట్నూరి సంగమేశ్వర శాస్త్రి, ధూపం సూర్య లింగం, ఆగూరు కంచరాం, గ్రామ వాస్తవ్యులు, ప్రముఖ భాగవత శిఖామణి యైన దూడల శంకరయ్య కుమారుడు, గోవిందరావు లాంటి వారు ప్రముఖులు. ఈ బాణీలో సుప్రసిద్ధ మార్థంగికులు., అనేక బిరుదులు పొంది, అనేక మంది భాగవత మార్థంగికులను తయారు చేసిన ప్రఖ్యాతి అభినవ నంది కేశ్వరునిగా పేరు తెచ్చుకున్న కీ.శే. కోరు కొండ సత్యం కే దక్కుతుంది.
పైన చెప్పిన వారే కాక ఉత్తరాంధ్ర దేశంలో విశాఖపట్టణం, శ్రీకాకుళం, గంజాం, కోరా పుట్టి మొదలైన ప్రాంతాల్లో తూర్పు భాగవతమ" నే భాగవతం ప్రచారంలో ఉంది. ఇది సామాన్య ప్రజానీకాన్నే కాక, పండితుల్ని, విద్వాంసుల్నీ, కవుల్నీ, గాయకుల్నీ ఆకర్షించడమే కాక ఇది ఒక విశిష్ట నర్తన రీతిగానూ, సంగీత సాంప్రదాయంగానూ, మృదంగ బాణీగానూ ఈ నాటకం పోషింప బడుతూ ఉందని గరిమెళ్ళ రామ మూర్తి, డి.వై. సంపత్ కుమార్ లు తెలియ చేస్తున్నారు. ఆయా ప్రాంతాలలో తిరునాళ్ళ లోనూ, అమ్మవారి జాతర్లలోనూ, ఈ భాగవాతాలు ప్రదర్శింప బడి ప్రజాభిమానాన్ని చూరగొన్నాయి. పండితులైన హరికథా పితామహుడు అజ్జాడ ఆది భట్ల నారాయణదాసు, ఆనంద గజపతి మహారాజు లాంటి కళా పోషకుల ఆదరాభిమానాల్ని చూరగొనడమే కాక ఎందరో ఉత్తమ భాగవత కళాకారులకు సింహతలాటాలను ఘంటా కంకణాలనూ కలియుగ సత్య భామ పండిత సత్య బామ. అభినయ సత్య భామ . గాన కోకిల . వసంత గాన కోకిల మొదలైన బిరుదులను గూడ ప్రసాదించారు.
ఈ నాటికీ ఆ ప్రాంతంలో అరవై భాగవత మేళాల వరకూ ఉన్నాయి. ప్రతి మేళానికి పదిమంది సభ్యులకు తక్కువ ఉండరు. ఆ విధంగా ఆరు వందలకు పైగా సంగీత నృత్య కళాకారులు, సుమారు నూరు మంది, మృదంగ వాద్యకులూ ఉన్నారు. ఒక బాణీకి చెందిన ఇన్ని మేళాలు, ఇంత మంది కళాకారులు భారత దేశంలో ఏ ఒక్క కళా రూపంలోనూ లేరంటారు సంపత్ కుమార్. మామూలుగా ఈ తూర్పు బాణీలో ఉన్న ప్రత్యేకత ఏమంటే ఒకే రాగంలో దరువు ప్రారంభించి, గతులనూ, సంగతులనూ మారుస్తూ గంటల తరబడి గానం చేస్తారు. ఇంతకు ముందు ఆటా, పాటా సమపాళ్ళలో నడిపించినా, ఇటీవలి కాలంలో, భామా పాత్రభినయానికి ప్రాముఖ్యం పెరగటం వల్ల, ఆటకు సంబంధించిన నృత్యాభినయం తగ్గి పోయి పాటకు ప్రాముఖ్యం పెరిగిందంటారు. భామ పాత్రధారి ఎంత గొప్పగా గానం చేస్తే, అంత గొప్పగా ప్రజలు ఆదరిస్తారట. ఆయనను గొప్ప కళాకారుడుగా గుర్తిస్తారట. అందువల్ల భాగవాతాల్లో కళాకారుడు దీర్ఘగానాలు ప్రవేశ పెట్టి ప్రేక్షకులను ఆనంద పరుస్తాడట.
తూర్పు వారు ప్రదర్శించే పారిజాతాపహారణం ఆ ప్రాంతానికి చెందిన బలరామ భుక్త వ్రాసినది. కథ ఒకటే అయినా పాటలకు సంబంధించిన బాణీ, దరువులూ, నడిపే విధానం, మృదంగ వాయిద్య రీతుల్లోనూ, కూచిపూడి వారి బాణీకి, తూర్పు వీథి భాగవత బాణీకీ చాల తేడా ఉంది. బలరామ భుక్త తరువాత ఈ జిల్లాకు చెందిన నరసింగబల్లి వారు, కేశవ పురి వారు, బొబ్బిలి వారు, దువ్వవారు, నెల్లిమర్ల వారు ఇత్యాదులు ఎందరో ప్రసిద్ధ నాట్య శాస్త్ర వేత్తలు, ఈ తూర్పు వీథి భాగవత బాణీకీ కావలసిన కలాప రచనలను చేశారు. అయితే ఈ నాటికీ వంకాయల బలరామభుక్త వ్రాసిన గ్రంథమే ప్రస్తుతం ప్రచారంలో ఉందని చెపుతారు. ఈ సాంప్రదాయం కూచిపూడి వారి బాణీకి భామా కలాపానికి దగ్గరలో ఉన్నా. పాట పాడే బాణీ, దరువు నడిపే విధానం, మృదంగం వాయించే రీతి ప్రత్యేకంగా కనిపిస్తుంది. ఆహార్యాది వేష ధారణలో, అలంకారంలో కూడ ప్రత్యేకత కనిపిస్తుంది.
ముఖ్యంగా ఈ భాగవతాలను ప్రదర్శించే వారు కూచిపూడి బ్రాహ్మణుల మాదిరి ఒక తెగకు చెందిన వారు కారు. కానీ ఈ తూర్పు భాగవతం లో అన్ని కులాలకూ, వర్గాలకూ చెందిన వారున్నారు. బ్రాహ్మణులు, విశ్వ బ్రాహ్మణులు, కొప్పు వెలమలు, దాసర్లు, పంచములలో కూడ ఈ కళాకారులు ఉన్నారు. శ్రీకాకుళం జిల్లా ఎచ్చెర్లకు చెందిన అప్పలస్వామి, అనే భాగవత కళాకారుడు పంచమ కులానికి చెందిన వాడు, ఈ భాగవతాలలో పాత్రలు ధరించే వారందరూ పురుషులే. అయినా ఏభై సంవత్సరాల క్రితం, ఒకే ఒక స్త్రీ, భామ వేషం ధరించి, ఆనాటి ప్రజానీకాన్ని ఆశ్చర్యపర్చిందట. ఆమె తెర్లాం గ్రామానికి చెందిన కాలిగుంటి వెంకట స్వామి అనే భాగవత కళాకారుని కుమార్తె. గ్రామాలలో సహజంగా ఉండే నమ్మకాలను బట్టి ఆమె పేరు పొయ్యిబుగ్గి. ఎనభై సంవత్సరాల వయస్సులో తినటానికి తిండి లేని దీనావస్థలో కాలం గడిపింది.
తూర్పు వీధి భాగవత కలాపంలో కథా వస్తువు ఒక ముచ్చటైన సంఘటన మాత్రమే తన మందిరం నుంచి అలిగి వెళ్ళి పోయిన శ్రీ కృష్ణుని, సత్యభామ రాయబారం పంపించి మళ్ళీ తన ఇంటికి రప్పించుకున్న సంఘటనే ఈ కథా వృత్తంతం. కథ చిన్నదే అయినా ఇందులో అష్టవిధ నాయికల వర్ణనలూ, అవస్థలూ, విప్రలంభ శృంగారంతో నిండి ఇది ఒక పెద్ద ప్రబంధమై పోయి, వరుసగా ఈ భాగవతాన్ని తొమ్మిది రోజులు ప్రదర్శించే వారట ప్రారంభంలో. అటు వంటిది, కాలానుగుణంగా మూడు రాత్రులకు కుదించారు. అయితే ఈనాడు ఈ కథను ఒక్క రాత్రే పూర్తి చేస్తున్నారు. శాస్త్ర యుక్తంగా ప్రదర్శించే భామా కలాపం తరువాత, గొల్లకలాప ప్రదర్శనాన్ని కూడ జనరంజకంగా ప్రదర్శించే వారు. అయితే ఈ గొల్ల కలాపం, దేశీ సాంప్రదాయానికి సంబంధించిన కళా రూపంగా ప్రదర్శించే వారు.
ఈ భాగవత ప్రదర్శనంలో దరువులూ, ద్విపదలూ, కంద పద్యాలూ, వృతాలూ, అర్థ చంద్రికలూ, ఏల పదాలూ, చూర్ణీకలూ మొదలైన దేశి సంగీత రచనలు వాడుతూ ఉంటారు. ముఖ్యంగా ఈ దరువులు ఈ ఆటల్లో ప్రాముఖ్యం వహిస్తూ ఉంటాయి. భరతుడు నాట్య శాస్త్రంలో ఉదహరించిన ప్రాచీన ధృవాగానం ఈ నాటికీ తూర్పు వీధి భాగవతులు ప్రదర్శిస్తున్నారు. రాగాలూ, తాళాలూ, నేటి కర్ణాటక సాంప్రదాయానికి చెందిన వైనా, రాగ సంచారం, తాళ ప్రసారం మొదలైన విధానాలు ప్రాచీన సంప్రదాయ పద్ధతిని అనుసరించే ఉన్నాయి. ముఖ్యంగా తెలుగు దేశపు కళారూపాలలో ఈ కళారూపం లోనూ అత్యంత ప్రాముఖ్యం వహించని మృదంగం ఈ తూర్పు వీధి భాగవతంలో అత్యధిక ప్రాముఖ్యాన్ని సంతరించుకుంది. ముఖ్యంగా తూర్పు వీధి భాగవతానికి ఆయువు పట్టు మృదంగ విన్యాసమే.
ఈ భాగవత కళలో మృదంగ వాయిద్యం ఒక ప్రతేక బాణీలో ప్రాముఖ్యం వహించింది. ఇది ఈ బాణీకి జీవమని ముందే తెలుసుకున్నాం. ఇతర కళా రూపాలలో, వాయిద్యకారులు కూర్చుని మృదంగం వాయిస్తూ ఉంటే ఈ ప్రదర్శనంలో రెండు మృదంగాల్ని ముందు వెనుక నడుముకు కట్టుకుని గంటల తరబడి ప్రదర్శనం జరిగి నంత కాలం, తెల్ల వార్లూ పాత్రల అభినయంతో పాటు నిలబడి వాయించటం చెప్పుకో తగిన విషయం. ఇది ఎంతో అబ్బురంగా ఉంటుంది. ఇది సంపూర్ణ ద్విపద రీతి. బొబ్బిలి ఆస్థానంలో నంది భరతం అనే మృదంగ జతుల గ్రంథం సృష్టించ బడింది. ఒకే తాళంలో, సప్త తాళాలు ఇమిడి ఉండేరీతిలో, శబ్దాలను కూర్చి ఆడించటం ఈ కళాకారుల ప్రతిభను వెల్లడిస్తోంది.
భాగవతమంటే కృష్ణ సంబంధమైన కథలను కేళిక చేయడమే. ఇందులో కృష్ణా సత్యభామల ప్రణయ కలహం ముఖ్యమైనది. దీనినే కృష్ణ పారిజాతమనీ, భామా కలాపమనీ, వ్యవహరిస్తారు. ప్రారంభంలో సిద్ధేంద్ర యోగి భాగవత సంబంధమైన ఈ భామా కలాప రచన చేసి ప్రచారం చేశాడు. అయితే భామాకలాపాన్ని సిద్ధేంద్ర యోగి రచనను కూచి పూడి వీథి భాగవతులు అధిక ప్రచారంలోకి తీసుకు వచ్చిన విషయం అందరికీ తెలిసిందే. అయితే సిద్ధేంద్రుల వారి పారిజాతాపహరణానికి తూర్పు వారు ప్రదర్శించే భాగవతానికి వ్వత్యాసం ఉంది. కూచిపూడి భామాకలాపంలో కనిపించే దరువులు మొదలైనవి వీరి భాగవతాలలో తక్కువ కనిపిస్తాయి.
విశాఖ, శ్రీకాకుళం జిల్లా లలో ఎక్కడ అమ్మవారి జాతర జరుగుతుందో అక్కడ ఈ తూర్పు వీధి భాగవతం విధిగా ప్రదర్శించటం ఇప్పటికీ అచారంగా వస్తూంది. ముఖ్యంగా జాతర్లలో గ్రామ ప్రజలు ఎంతో ఆప్యాయితతో తెల్ల వార్లూ ఈ కళారూపాన్ని చూచి ఆనందిస్తారు. ఈ కళాకారులు ఒకే రాగంలో దరువు ప్రారంభించి గంటల తరబడి గంతులు వేస్తూ, హెచ్చు శృతిలో దీర్ఘకాలం దమ్ము పట్టి ఆలాపన చేయటం వలన, ఈ భాగవతాన్ని నక్కల భాగవతం అని జానపదులలో వాడుకై పోయింది.
తూర్పు భాగవతంగా శతాబ్దాల తరబడి ప్రసిద్ధి చెంది, ప్రజలను అలరించిన, ఈ బాణీ, ఈ నాడు అన్ని జానపద కళా రూపాలు ఎలా శిధిలావస్థలో ఉన్నాయో ఇదీ అలాగే క్షీణదశలో ఉంది. నాటి ఆదరణ ఈనాడు లేదు.
ఒకప్పుడు విజయనగరం, బొబ్బిలి, మాడుగుల, కళింకోట, మందసా, చోడవరం, చీకటి కోట, ధారాకోట, సాలూరు, పార్వతీపురం మొదలైన సంస్థానాలు, జమీందారులూ, ధనవంతులూ, పండితులూ, మహా విద్వాంసులూ, ఈ కళను ఎంతగానో ఆదరించి పోషించారు. ప్రజలు ఆదరించారు హర్షించారు, పోషించారు.
ఆంధ్ర దేశంలో ప్రఖ్యాతి వహించిన వీధి భాగవతాలలో కూచిపూడి వీథి భాగవతాలు గొప్ప పేరు ప్రఖ్యాతులు సంపాదించు కున్నాయి. వీరే కాక గొల్ల భాగవతులూ, యానాది భాగవతులూ, మాల భాగవతులూ, చిందు భాగవతులూ మొదలైన వారూ భాగవతాలను ప్రదర్శించారు.
కొడుకు పుట్టాల నాటికతో యావద్భారతదేశంలో కీర్తి లభించింది. ఆ నాటిక అన్ని భారతీయ భాషల్లోకి అనువాదమై, ఆకాశవాణి, దూరదర్శన్ లలో ప్రసారమైంది. 1970 ప్రాంతంలో రచన ప్రారంభించిన గణేశ్ పాత్రో అయిదేళ్ళ కాలంలో ప్రథమ శ్రేణి నాటకకర్తగా పేరు తెచ్చుకున్నాడు. రచనలు చాలా తక్కువే అయినా, వ్రాసిన ప్రతి నాటికా, నాటకము రంగస్థలం మీద రక్తి కట్టి రసజ్ఞుల మెప్పుపొందింది. కథా వస్తువును పరిగ్రహించడంలో, కథనంలో, పాత్రచిత్రణలో, సన్నివేశాల మేళవింపులో, మాటల కూర్పులో నిత్య నూతన పరిమళాన్ని వెదజల్లిన ప్రతిభాశాలి గణేశ్ పాత్రో. సంఘటనల ద్వారా సమస్యను శక్తివంతంగా ఆవిష్కరించటం ఈయన రచనా విధానంలో ప్రత్యేకత. మృత్యుంజయుడు, తెరచిరాజు, తరంగాలు, అసురసంధ్య నాటకాలూ, కొడుకు పుట్టాల, పావలా, లాభం, త్రివేణి, ఆగండి!
గణేశ్ పాత్రో తండ్రి, పార్వతీపురం దగ్గర ఒక చిన్న గ్రామానికి కరణంగా పనిచేసేవాడు. గణేశ్ ప్రాథమిక విద్య అక్కడే సాగింది. ఆ గ్రామంలో ఉన్నత పాఠశాల లేనందున, పార్వతీపురంలో ఒక ఇల్లు కొని అందులో బామ్మతో పాటు గణేశ్ ను ఉంచి చదివించాడు. తనపై పెద్ద నిఘా లేని సమయాన్ని ఆసరాగా తీసుకొని నాటకాలలో నటించడం ప్రారంభించాడు, పాఠశాల పుస్తకాలతో పాటు సాహిత్యాన్ని కూడా చదవటం ప్రారంభించాడు. ఆ తరువాత వెనువెంటనే కుటుంబం మొత్తం పార్వతీపురానికి మారింది. ఆ కాలంలోని రావిశాస్త్రి స్ఫూర్తితో స్థానిక విశాఖ మాండలికంలో ఛందోబద్ధ కవిత్వం వ్రాయటానికి ప్రయత్నించాడు కానీ అది సఫలం కాలేదు. పీ.యూ.సి పూర్తయిన తర్వాత పై చదువులకు ఆంధ్ర విశ్వవిద్యాలయంలో చేరాడు. అక్కడునుప్పడే విశ్వవిద్యాలయ సాంస్కృతిక సంఘానికి జాయింట్ సెక్రటరీగా నాటకాలు వ్రాయటం, వాటిని రంగస్థలంపై ప్రదర్శించడం ప్రారంభించాడు.
ఈయన సినీ సంభాషణలు సమకూర్చిన చిత్రాల్లో సీతమ్మ వాకిట్లో సిరిమల్లె చెట్టు, నిర్ణయం, సీతారామయ్య గారి మనవరాలు, రుద్రవీణ, తలంబ్రాలు, ప్రేమించు పెళ్ళాడు, మయూరి, మనిషికో చరిత్ర, గుప్పెడు మనసు, ఇది కథ కాదు, మాపల్లెలో గోపాలుడు ఇలా పలు హిట్ చిత్రాలు ఉన్నాయి.
1970 నుండి 1990ల వరకు అనేక సినిమాలకు సంభాషణలు, కథను అందించాడు. పదిహేనేళ్ళ తర్వాత తిరిగి సినీరంగానికొచ్చి సీతమ్మ వాకిట్లో సిరిమల్లె చెట్టు సినిమాకు సంభాషణలు సమకూర్చాడు. "హలో గురూ ప్రేమకోసమేరా ఈ జీవితం" నిర్ణయం సినిమాలో పాట రాశాడు.
కేన్సర్ వ్యాధితో బాధపడుతూ చెన్నైలోని ఒక ప్రైవేట్ ఆస్పత్రిలో చికిత్స పొందిన గణేశ్ పాత్రో 69 ఏళ్ళ వయసులో 2015, జనవరి 5 సోమవారం ఉదయం కన్నుమూశాడు.
కేతు విశ్వనాథరెడ్డి కథలు అనే కథాసంపుటం విశాలాంధ్ర పబ్లిషింగ్ హౌస్,హైదరాబాద్ వారిచే ప్రచురింపబడింది.ఈ పుస్తకము 13 కథల సంకలనము.ఇవన్నీ 1998 నుండి 2003 వరకు వివిధ పత్రికలలో ప్రచరింపబడినవే.విశాలాంధ్ర పబ్లిషింగ్ వారు ఈ పుస్తకాన్ని 2004 వ సంవత్సరం మేనెలలో పాఠకులకు అందించారు.మొదటి ముద్రణ 1000 పుస్తకములు. ముఖపత్ర చిత్రాన్ని చంద్ర గీసారు. పుస్తకంలోని అక్షరాలంకారాన్ని ట్వంటీఫస్ట్‌ సెంచరీ,దిల్‌సుఖ్‌నగర్‌ వారు చెయ్యగా,పుస్తకముద్రణ శ్రీ కళాంజళి గ్రాఫిక్స్,హిమాయత్‌నగర్లో జరిగింది.ఈ కథలసంపుటాన్ని రచయిత తన వియ్యంకుడు.కీర్తిశేషుడైన గోళ్లమూడి సుందరరామిరెడ్డి కి అంకితమిచ్చాడు. పుస్తకం చివర-కథలు చదివిన తరువాత పాథకులతో పదినిమిషాలు- అంటూ వల్లంపాటి వెంకట సుబ్బయ్యగారు చక్కని పీఠిక అందించారు.
కేతు విశ్వనాథరెడ్డి కథలు అనే కథలసంపుటి విద్యావేత్త,సాహిత్యపరిశోధకుడు,విమర్శకుడు, అద్యాపకుడు అయిన ప్రముఖ రచయిత కేతు విశ్వనాథరెడ్డి చే రచించబడింది.
బైజాంటైన్-సాసానియన్ యుద్ధం : హెరాక్లియస్ చక్రవర్తి కాన్స్టాంటినోపుల్ నుండి సైన్యంతో ప్రయాణించి, పెర్షియన్ సామ్రాజ్యానికి వ్యతిరేకంగా ఎదురుదాడిని ప్రారంభిస్తాడు (అతని కుమారుడు కాన్స్టాంటైన్ ని, కాన్స్టాంటినోపుల్ కు పెద్దయైన సెర్గియస్ రక్షణలో విడిచి వెళ్ళాడు). అతను కొన్ని రోజుల తరువాత సిలిసియా, సిరియా జంక్షన్ వద్ద, అలెగ్జాండ్రెట్టా, పురాతన ఇస్సస్ సమీపంలో కాలూనాడు.
ఇస్సస్ యుద్ధం : హెరాక్లియస్ కప్పడోసియాలో షహర్‌బరాజ్ ఆధ్వర్యం లోని పర్షియన్ దళాలను ఓడించాడు. అనటోలియాను తిరిగి స్వాధీనం చేసుకున్నాడు. కాని అతని బాల్కన్ డొమైన్‌లకు అవర్స్ ఎదుర్కొన్న ముప్పును ఎదుర్కోవటానికి కాన్స్టాంటినోపుల్‌కు తిరిగి వస్తాడు
పశ్చిమ టర్కులు ఆక్సస్ లోయను ఆక్రమించుకున్నారు. పర్షియాకు వ్యతిరేకంగా వారు హేరక్లియుస్‌కు సహకరించి, ఖొరాసాన్ ను పట్టుకున్నారు.
సెప్టెంబర్ 9 లేదా జూన్ 17 – ఇస్లామిక్ ప్రవక్త ముహమ్మద్, తనను హత్య చేయడానికి పన్నిన కుట్ర గురించి తెలిసిన తరువాత, తన సహచరుడు అబూబకర్తో పాటు మక్కాలోని తన ఇంటి నుండి రహస్యంగా బయలుదేరి, యాత్రిబ్ కు హెగిరా వెళ్ళాడు. వారు మక్కాకు దక్షిణాన ఉన్న థావర్ గుహలో మూడు రోజులు ఆశ్రయం పొంది, తిరిగి సెప్టెంబర్ 13 న గాని, జూన్ 21 న గానీ బయలుదేరారు.
సెప్టెంబర్ 20 లేదా జూన్ 28: ముహమ్మద్ నేరుగా యాత్రిబ్‌లోకి ప్రవేశించడు, కానీ దాని శివార్లలో ఉన్న ఖుబా పరిసరాల్లో ఆగుతాడు. అతను ఇస్లాం మొట్టమొదటి మసీదు అయిన ఖుబా మసీదును ఇక్కడే స్థాపించాడు. జూలై 2 న శుక్రవారం ప్రార్థనల కోసం యాత్రిబ్‌కు తన మొదటి సందర్శన చేస్తాడు.
అక్టోబర్ 4 లేదా జూలై 13: ఖుబాలో పద్నాలుగు రోజుల బస తరువాత, ముహమ్మద్ చివరకు ఖుబా నుండి యాత్రిబ్‌కు వెళతాడు. ప్రజలు అతనికి హృదయపూర్వకంగా స్వాగతం పలికారు. ఇక్కడ అతను మదీనా రాజ్యాంగాన్ని రచించాడు. నగరంలోని వివిధ ముస్లిం, యూదు, క్రైస్తవ, అన్యమత గిరిజన వర్గాల మధ్య ఒక ఒప్పందం అది. బహుళ-మత ఇస్లామిక్ రాజ్యానికి ఆధారభూతమైనది. అల్-మసీదు అన్-నబావి మసీదు నిర్మాణాన్ని ప్రారంభిస్తాడు. తరువాత 638 లో ఉమర్ కాలిఫేట్ సమయంలో, చాంద్ర మానం ప్రకారం మదీనాకు వలస వచ్చిన సంవత్సరం కొత్త హిజ్రీ శకం "మొదటి సంవత్సరం"గా పేర్కొనబడింది.
1950 దశకంలో కమ్యూనిష్టు పార్టీ పైన ప్రజా సంఘాలు, వృత్తి సంఘాలపైన తీవ్ర అణచివేత - నిర్బంధ విధానాలు సాగాయి. ఆనాడు ఏ.పి.టి.యఫ్ కూడా ఆ విధానాలకు గురైంది. రాష్ట్రవ్యాపితంగా ముఖ్య కార్యకర్తలందరి సర్టిఫికేట్లు రద్దు చేయటం, వారిని నిర్భందించడం విచ్చలవిడిగా సాగింది. విజయవాడలో ఏ.పి.టి.యఫ్ కేంద్ర కార్యాలయాన్ని నిర్వహించుకోలేని పరిస్థితులు ఎదురైనప్పుడు కార్యాలయాన్ని, పితామహులు చెన్నుపాటి లక్ష్మయ్య గారి కుటుంబాన్ని ఆనాడు సింగరాజు పనిచేసే సింగరాయకొండకు తరలించారు. సంవత్సరంపాటు సింగరాయకొండను కేంద్రంగా చేసుకుని చెన్నుపాటి, సింగరాజు గార్లు ఉద్యమాన్ని నిర్వహించారు. ఆ కాలంలో నిర్భందాన్ని ఎదుర్కొంటూనే ఎదురైన ఆటంకాలను, దుర్భరమైన ఆర్థిక పరిస్థితులని అధిగమించి, ఏ.పి.టి.యఫ్ ను కంటికి రెప్పలా కాపాడారు. సింగరాజుకు వచ్చే ఆనాటి పరిమితమైన వేతనంతోనే వారిద్దరి కుటుంబాలను పోషించుకొంటు విరాళాలు సేకరించి ఉపాధ్యాయ పత్రికను కూడా వెలువరించారు.
1947 లో ఆవిర్భవించిన ఏ.పి.టి.యఫ్ వేగవంతంగా పెరుగుతూ విస్తరిస్తూ ఉపాధ్యాయుల ఛాంపియన్ గా రూపొందుతున్న దశను పాలకులు గమనించారు. సంఘ స్వాతంత్ర్యాన్ని హరించే 416 జీ.వోను ఆధరంగా తీసుకుని ఆనాటి మద్రాసు ప్రభుత్వం, నెల్లూరు జిల్లా బోర్డు కుమ్మక్కై సింగరాజుని ఉపాధ్యాయ ఫెడరేషన్ నుండి దూరం చేయాలని బెదిరించారు. వారి బెదరింపులకు సింగరాజు బెదరలేదు. సరికదా 416 జి.వో రాజ్యాంగ విరుద్ధం కాబట్టి అది చెల్లదని మద్రాసు హైకోర్టులో రిట్ పిటిషన్ దాఖలు చేసి, అందరినీ బోను ఎక్కుంచారు. వాద ప్రతివాదనల తర్వాత 1951, అక్టోబరు 19 న హైకోర్టు సదరు 416 జి.వొను రద్దు చేసి, ఉపాధ్యాయులకు సంఘ స్వతంత్ర హక్కు వుందని చారిత్రాత్మకమైన తీర్పు నిచ్చింది. ఈ విధంగా ఉపాధ్యాయులకు సింగరాజు సంఘ స్వాతంత్ర్యాన్ని సాధించటంలో ప్రధాన పాత్ర వహించారు. ఆనాడు ప్రపంచ ఉపాధ్యాయ సమాఖ్య అభినందించింది. ఈ తీర్పును పతాక శీర్షికతో టీచర్స్ ఆఫ్ ది వరల్డ్ ప్రచురించింది.
1947 లో ఆవిర్భవించిన ఏపిటియఫ్ క్రమక్రమంగా ఉపాధ్యాయుల గుర్తింపు పొందడమే గాక హృదయాలను చూరగొన్నది. ఈ విధంగా ఏ.పి.టి.యఫ్ ఎదగడాన్ని సహించలేని పాలకులు, అధికార్లు సంస్థపై రకరకాల ముద్రలు వేశారు. విష ప్రచారాలు సాగించారు. ఉఅపధ్యాయులను సంస్థకు దూరం చేయాలని విశ్వప్రయత్నం చేశారు. ఈ పరిస్థితుల్లో ఏపిటియఫ్ కు నిర్థిష్టమైన విధాన పత్రాన్ని రూపొందించాలని నాయకత్వం అభిప్రాయపడింది. ఈ మేరకు చెన్నుపాటి, సింగరాజు విజయ రామరాజుల నాయకత్వ త్రయం రూపొందించిన విధాన పత్రాన్ని 1953 లో కాకినాడలో జరిగిన ఏపిటియఫ్ మహాసభ చర్చించి, ఆమోదించింది. ఆనాటి నుండి ఆ విధాన పత్రానికి అనుగుణ్యంగా ఏపిటియఫ్ ను నడిపించడంలో, తీర్చిదిద్దడంలో సింగరాజు ప్రధాన పాత్ర వహించాడు. 1953 లో రూపొందించిన ఆ విధాన పత్రాన్ని ఏపిటియఫ్ మౌలికంగా యిప్పటికీ అనుసరిస్తూనే ఉంది.
పై మూడు ప్రదేశాలలోనే ఆదర్శ ఉపాధ్యాయునిగా బాధ్యతలు నిర్వహించడమే గాక సంఘసేవా కార్యక్రమాలు కూడా సాగించారు. పాతకమూరులో బీద విద్యార్థుల వసతి గృహం యేర్పాటు చేశారు. దర్శిలో స్థానిక అధికారుల సహకారంతో తాలూకా భవన నిర్మాణానికి కృషిచేశారు. క్లబ్ కార్యదర్శిగా, స్థానిక కో ఆపరేటివ్ స్టోర్సు కార్యదర్శిగా పనిచేశారు. వారికి సంగీతంలో నాటకాలలో అభిరుచి కారణంగా కొన్ని సాంఘిక నాటకాల ప్రదర్శనకు కృషిచేశారు. వాటిల్లో కొన్ని పాత్రలు కూడా దర్శించారు. క్విట్ ఇండియా ఉద్యమ కాలంలో కాంగ్రెస్ జిల్లా బోర్డు ఆదేశం ప్రకారం పాతకమూరు పాఠశాల స్టాప్ బుక్ లో మూసివేసినట్లు నమోదు చేసి ధైర్యంగా తన దేశభక్తిని ప్రదర్శించారు. ఆ జిల్లాలో అలా మూసివేసిన స్కూలు అది మాత్రమే కావటం విశేషం.
ఉపాధ్యాయులకు విద్యారంగానికి సింగరాజు చేసిన సేవలను గుర్తించిన ఉపాధ్యాయులు అధ్యాపకులు 1952 లో మద్రాసు శాసనమండలికి జరిగిన ఎన్నికల్లో ఎం.ఎల్.సిగా ఎన్నుకున్నారు. ప్రాథమికోపాధ్యాయ ఫెడరేషన్ కు వారు నేతగా ఉన్నా సదరు ఉపాధ్యాయులకు ఓటు లేకపోయినా ఉన్నత పాఠశాలల, కళాశాలల, వృత్తి సంస్థలలో పనిచేసే ఉపాధ్యాయులు, అధ్యాపకులు సింగరాజును ఎం.ఎల్.సిగా ఎన్నుకోవటం ఏ.పి.టి.యఫ్ గర్వకారణం. ఆంధ్రప్రదేశ్ ఏర్పడ్డాక 1955,1964,1970 సంవత్సరాల్లో శాసన మండలికి జరిగిన ఎన్నికల్లో ఏ.పి.టి.యఫ్ అభ్యర్థిగా ఘనవిజయం సాధించారు.శాసనమండలి సభ్యునిగా విద్యా రంగానికి, ఉపాధ్యాయ తరానికి, అనేక ప్రజా సమస్యల పరిష్కారానికై కృషి చేసి, ఆదర్శంగా సేవలందించారు.
మాడిఫైడ్ విద్యావిధానం పేరుతో ఆనాటి మద్రాసు ముఖ్యమంత్రిగా ఉన్న రాజగోపాలాచారి ఒంటి పూట బడుల స్కీమును తీసుకువచ్చారు. ఈ స్కీక్ములో ప్రాథమిక పాఠశాలల బాలబాలికలందరూ ఒక పూట మాత్రమే పాఠశాలలో చదువుకోవాలి. రెండవపూట తల్లిదండ్రుల వృత్తి నేర్చుకోవాలి. ఈ అభివృద్ధి నిరోధక విద్యా విధానం రద్దుకు ఏ.పి.టి.యఫ్ రాష్ట్రవ్యాపితంగా ఉద్యమాలను సాగించింది. అంతే గాక ఆనాడు ఎం.ఎల్.సి.గా ఉన్న సింగరాజు ప్రతిపక్ష-ప్రభుత్వపక్ష ఎం.ఎల్.ఏ లను కలిసి, రాజాజీ స్కీము ప్రమాదాన్ని గురించి వివరించారు. దీనితో శాసనసభలో యీ స్కీము అమలు జరపాలన్న తీర్మానాన్ని శాసన సభ్యులు ఓడించారు. ఇందులో సింగరాజు ప్రధాన పాత్ర వహించారు.